**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL klaipėdos miesto savivaldybės TARYBOS 2009 m. KOVO 26 d. sprendimo nr. t2-120 „DĖL klaipėdos miesto SAVIVALDYBĖS TARYBOS ETIKOS KOMISIJOS NUOSTATŲ NAUJOS REDAKCIJOS PATVIRTINIMO“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2012, Nr. 136-6958) 16 straipsnio 2 dalies 6 punktu ir 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės Etikos komisijos nuostatus, patvirtintus Klaipėdos miesto savivaldybės tarybos 2009 m. kovo 26 d. sprendimu Nr. T2-120 „Dėl Klaipėdos miesto savivaldybės tarybos Etikos komisijos nuostatų naujos redakcijos patvirtinimo“, ir išdėstyti 15 punktą taip:

„15. Komisija sudaroma savivaldybės tarybos sprendimu iš 8 savivaldybės tarybos narių, kurie deleguoti partijų, ir 5 gyvenamųjų vietovių bendruomenių atstovų. Jeigu yra paskelbta savivaldybės tarybos mažuma (opozicija), Komisijos pirmininko kandidatūrą meras teikia savivaldybės tarybos mažumos (opozicijos) siūlymu Savivaldybės tarybos reglamento nustatyta tvarka. Komisijos pirmininką skiria savivaldybės taryba, Komisijos nariai pirmajame Komisijos posėdyje išsirenka Komisijos pirmininko pavaduotoją.“

1. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės meras | Vytautas Grubliauskas  |

Deimantė Butenienė, tel. 39 60 01

2013-01-28